# Unió Cristiana (Països Baixos)

La Unió Cristiana (neerlandès ChristenUnie) és un partit polític neerlandès fundat el 2000 de la unió de la Unió Política Reformada (GPV) i de la Federació Política Reformada (RPF), quan les seves organitzacions juvenils es van fusionar, de manera que el 2001 formaren un grup parlamentari comú.

## Història

Es presentà a les eleccions legislatives neerlandeses de 2002 i va obtenir 4 escons liderat per Kars Veling. A les de 2003 en va perdre un i va perdre posicions davant la CDA. Va participar en la formació del govern segon de Balkenende, però fou vetat pel VVD i preferiren pactar amb D66. La fusió definitiva de les dues organitzacions es va produir el 2004.
A les eleccions de 2006 va doblar els escons i participà en el quart gabinet de Jan Peter Balkenende juntament amb el Partit del Treball (PvdA). El seu cap, André Rouvoet, fou ministres sense cartera per a família i joventut. Centre de polèmica pel seu cristianisme visió, el 2007 Yvette Lont, regidora a Amsterdam, expressà oposició a permetre que els homosexuals tinguessin representació al partit, i una altra regidora, Monique Henger, dimití en fer-se públic que era lesbiana i rebre crítiques de membres del partit. El govern va caure el febrer de 2010 quan el PvdA es va retirar de coalició de govern per la contribució dels soldats holandesos a la guerra de l'Afganistan. Les eleccions de 2010 les va vèncer el renovat Partit Popular per la Llibertat i la Democràcia (VVD) de Mark Rutte i la Unió Cristiana va tornar a l'oposició. El 29 d'abril de 2011, Rouvoet va fer pública la seva marxa del partit i del parlament. Va ser succeït per Arie Slob com a líder del partit.

## Ideologia

Es considera un partit socialcristià, amb les arrels ortodoxes dels partits protestants, tot barrejant punts de vista conservadors en ètica i política exterior (política basada directament en la Bíblia), i de centreesquerra pel que fa a economia, asil, seguretat social. Creuen que l'Estat és la Regidora de Déu. Tot i això, creu que s'ha de separar església i estat i garantir llibertat religiosa, l'estat només ha de garantir la moralitat religiosa.

## Resultats electorals
### Cambra de Representants

| Any | Líder | Vots | % | Escons | +/– | Govern |
| 2002 | Kars Veling | 240,953 | 2.54 (#8) | 4 / 150 | 1 | Oposició |
| 2003 | André Rouvoet | 204,649 | 2.12 (#8) | 3 / 150 | 1 | Oposició |
| 2006 | André Rouvoet | 390,969 | 3.97 (#6) | 6 / 150 | 3 | Coalició |
| 2010 | André Rouvoet | 305,094 | 3.24 (#8) | 5 / 150 | 1 | Oposició |
| 2012 | Arie Slob | 294,586 | 3.13 (#8) | 5 / 150 | = | Oposició |
| 2017 | Gert-Jan Segers | 356,271 | 3.39 (#8) | 5 / 150 | = | Coalició |
| 2021 | Gert-Jan Segers | 350,523 | 3.37 (#8) | 5 / 150 | = | Coalició |
| 2023 | Mirjam Bikker | 212,455 | 2.04 (#13) | 3 / 150 | 2 | Oposició |

### Senat

| Any | Vots | % | Escons | +/– |
| 1999 | | | 4 / 75 | 2 |
| 2003 | | | 2 / 75 | 2 |
| 2007 | | | 4 / 75 | 2 |
| 2011 | | | 2 / 75 | 2 |
| 2015 | 32 | | 3 / 75 | 1 |
| 2019 | 33 | 5.03 | 4 / 75 | 1 |
| 2023 | 23 | 3.73 | 3 / 75 | 1 |

### Parlament Europeu

| Any | Vots | % | Escons | +/– | Notes |
| 2004 | 279,880 | 5.87 | 2 / 27 | Nou | En coalició amb el Partit Polític Reformat |
| 2009 | 310,540 | 6.82 | 2 / 25 | = | En coalició amb el Partit Polític Reformat |
| 2014 | 364,843 | 7.67 | 2 / 26 | = | En coalició amb el Partit Polític Reformat |
| 2019 | 375,660 | 7.67 | 2 / 26 | = | En coalició amb el Partit Polític Reformat |
| 2024 | 179,930 | 2.89 | 0 / 31 | 2 | En solitari |

## Referències

* ↑ «Dutch recover their courage» (en anglès). The Guardian, 22-11-2006. ISSN: 0261-3077.
* ↑ «Government falls apart over Afghan military mission» (en anglès). France 24, 20-02-2010. [Consulta: 26 maig 2024].
* ↑ «Kiesraad: Europees Parlement 10 juni 2004» (en neerlandès). Kiesraad.
* ↑ «Kiesraad: Europees Parlement 4 juni 2009» (en neerlandès). Kiesraad.
* ↑ «Kiesraad: Europees Parlement 22 mei 2014» (en neerlandès). Kiesraad.
* ↑ «Kiesraad: Europees Parlement 23 mei 2019» (en neerlandès). Kiesraad, 04-06-2019.